Χριστουγεννιάτικη Ιστορία

**Εγγόνια:**

1. Πες μας, γιαγιάκα, την ιστορία

για το Χριστό, το θείο παιδί,

που εγεννήθει μια νύχτα κρύα

σε κάποια φάτνη, πάνω στη γη.

2. Πες μας για τ’ άστρα κείνα τα θεία

που ‘λάμψαν ξάφνου μες στη νυχτιά

κι εστάθηκαν πάνω από τη φάτνη

σκορπίζοντας φως και ζεστασιά.

3. Για τους αγγέλους αν θέλεις πες μας

π’ ολόγλυκα ψάλλουν «ωσαννά»

και με ουράνιες μελωδίες

πώς αντηχούσανε τα βουνά.

4. Ξέρεις ακόμη για τους ποιμένες

‘κείνους τους ταπεινούς βοσκούς

που πρώτοι απ’ όλους μάθαν το νέο

απ’ τους ολάνοιχτους ουρανούς.

5. Αχ! πόσο θέλαμε να δούμε

Μάγους απ’ την Ανατολή

που κάναν τόσο μακρύ ταξίδι

να φτάσουν ως το Θείο Παιδί!

6. Πες μας, γιαγιάκα, για την Παρθένο

για την καλή μας την Παναγιά

που είναι κι η δική μας μάνα

όπως μου έλεγε η μαμά.

7. Να μη μας πεις για τον Ηρώδη

τον άκαρδο ‘κείνο βασιλιά

που κυνηγώντας το Χριστό μας

σκότωσε τόσα αθώα μωρά.

8. Πες μας, μονάχα για τη νύχτα,

που έλαμψε από Άγιο φως

όταν πριν δυο χιλιάδες χρόνια

γεννήθηκε στη γη ο Θεός.

**Γιαγιά:**

9. Μικράκια είσαστε μα ωστόσο

όλα τα ξέρετε σωστά.

Γιατί γεννήθηκε ο Χριστός μας

το ‘χετε όμως ακουστά;

10. Ήρθε απ’ αγάπη για σας, για μένα

να φέρει ειρήνη μες στην ψυχή.

Μακριά να διώξει την αμαρτία.

Γι’ αυτό ας κάνουμε την αρχή.

11. Να μοιάσουμε πρέπει όλοι Εκείνον

να αγαπούμε σαν αδελφούς

στη γη μας όλους τους ανθρώπους

μικρούς, μεγάλους, μαύρους, λευκούς.